Na temelju članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13, 14/13, 9/15, 11/15-pročišćeni tekst, 2/18, 3/18-pročišćeni tekst, 4/20, 25/20, 3/21 i 4/21-pročišćeni tekst) i članka 28. Poslovnika o radu Župana Koprivničko-križevačke županije („Službeni glasnik Koprivničko-križevačke županije“ broj 10/14 i 4/16), Župan Koprivničko-križevačke županije 1. rujna 2021. donio je

**RJEŠENJE**

**o osnivanju i imenovanju Projektnog tima za provedbu projekta**

**„Svi u školi, svi pri stolu 6“**

I.

Osniva se Projektni tim za provedbu projekta „Svi u školi, svi pri stolu 6“ (u daljnjem tekstu: Projektni tim), koji je prijavljen na javni poziv za financiranje projekata iz Fonda europske pomoći za najpotrebitije pod nazivom „Osiguravanje školske prehrane za djecu u riziku od siromaštva (školska godina 2021. – 2022.)“, temeljem Operativnog programa za hranu i/ili osnovnu materijalnu pomoć 2014.-2020.

II.

U Projektni tim imenuju se:

1. **Vladimir Šadek**, viši savjetnik – specijalist za europske fondove u Upravnom odjelu za financije, proračun i javnu nabavu, za voditelja projekta,
2. **Jelena Kralj,** viša stručna suradnica za europske fondove u Upravnom odjelu za financije, proračun i javnu nabavu, za članicu projektnog tima,
3. **Marinela Ćurčić,** viša referentica za međunarodne odnose u Službi ureda župana, za članicu projektnog tima,
4. **Saša Strmečki,** viši referent za financije i računovodstvo u Upravnom odjelu za financije, proračun i javnu nabavu, za člana projektnog tima.

Članovi projektnog tima radit će na projektu u postotku radnog vremena kako slijedi:

1. Vladimir Šadek – 10% od rujna 2021. do srpnja 2022.

Istome će se u omjeru utvrđenom u stavku 2. ove točke plaća sufinancirati sredstvima iz proračuna projekta.

III.

Imenovani članovi Projektnog tima će ispred Koprivničko-križevačke županije kao prijavitelja koordinirati provedbu Projekta, koji je prijavljen na poziv pod nazivom „Osiguravanje školske prehrane za djecu u riziku od siromaštva (školska godina 2021. – 2022.)“, objavljen na web stranicama:

<https://strukturnifondovi.hr/natjecaji/osiguravanje-skolske-prehrane-za-djecu-u-riziku-od-siromastva-skolska-godina-2021-2022/>.

Projektni tim sastajati će se prema potrebi s obzirom na projektne aktivnosti, a minimalno jednom kvartalno.

IV.

Rok za izvršenje zadaća Projektnog tima vezanih za provedbu projekta traje od početka nastavne godine 2021./2022. (rujan 2021.) do završetka projektnih aktivnosti (srpanj 2021.) odnosno predaje završnog zahtjeva za nadoknadom sredstava i završnog izvješća, koje se podnosi kontrolnom tijelu u roku od 60 dana od završetka razdoblja provedbe Projekta.

V.

Administrativne i tehničke poslove za Projektni tim obavljat će Upravni odjel za financije, proračun i javnu nabavu.

VI.

Ovo Rješenje objavit će se u „Službenom glasniku Koprivničko-križevačke županije“.

ŽUPAN KOPRIVNIČKO-KRIŽEVAČKE ŽUPANIJE

KLASA: 910-01/21-02/4

URBROJ: 2137/1-03/05-21-8

Koprivnica, 1. rujna 2021.

ŽUPAN

Darko Koren, ing. građ., v.r.